deselve goede uuyt crachte van eene ouden beleyde dair
mede hij totte goede des voirs wijlen vranx hmeys des
vaders geleyt was hadde aenveert mits den welken
de voirs aenlegge hem de hande dair af hadde doen
lichte ende alsoe hier te rechte betogen Seggen voirt
dat hij dat met goeden veden hadde gedaen en dat de
verweerde tonrechte als hij hoepte hem ongebruyck aen
de voirs goede pijnde te doene want de voirs wijlen
vrancke ten tijde als hij tbekin dede dair uuyt de voirs
matheeus verweerde tot sijne goede geleyt was man
een tochte en was van zijne goede ende dat de yerste
huysvr des voirs wijlen vranx moeder der voirs jouffr
marie doot was ende den stoel alsoe gescheyde voir
den bekynne van desselfs matheeus brieve mits den
welken hij gheen macht en hadde derflijch vand goede
die hij in vollen stoele metter voirs sijnder yerster huysvr
besadt dair af deselve vranck mair een tochtene en
was en sijn tinde derfluyde te belasten watmen soude
ter waerheyt beviden dat dbekin des voirs matheeus
en was met bove xviii oft xix jaen out ten hoochsten
des hij hem gedroech totte brieve ende dierste huysvr
des voirs wijlen vranx was aflivich over xxi oft xxii
jaen en meer dwelc deselve aenlegge oft hem otkint
wordde pnteerde te thoenen Ende al mocht de voirs
verweerde seggen dat hij een wijle ende lange voe den
voirs aenlegge de goede mocht hebben doen leven ende
een wijle gebruyct hadde de voirs aenlegge dat wel
moeten gedoegen soe lange de voirs wijlen vrancke
leefde ende alsoe verre het der tocht aenginck mair
soe vollinck tot sijnder kynnessen come was dat de voirs
vrancke aflivich wordden was hadde hij hem tott erflijch
die alsdoen verschene was opder voirs jouffr marien
die in zijne brieve verloeft ende verbonden stonde doen
leyden pntende alle pointe soe verre die in feyte sijn
gelegen ende hem bij sijnder wederptien wordde otrint
te thoenen Sustinende mits dien ende besundert dat
gheen tochtene nae dat den stoel van huwelijke gescheyde
es nae des stad recht derfgoede gheenssins belasten
en can dat de voirs matheeus met sijne beleyde met
gefundeert en was om dexecutie des voirs aenlegg